มันนี่ทูเดย์
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า
12 ธ.ค. 2558

ธนบัตรไทยได้รางวัลยอดเยี่ยม 
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ธนบัตรชนิดราคา 1,000 บาท แบบปัจจุบันหรือแบบ 16 ได้รับรางวัลชนะเลิศ ธนบัตรที่ดีที่สุดในภูมิภาคประจำปีนี้ หรือ The Best Regional Banknote of the Year 2015 ในการประชุมนานาชาติ ว่าด้วยการพิมพ์สิ่งพิมพ์มีค่า (High Security Printing Asia 2015) จัดขึ้นที่ กรุงจาการ์ตา ประเทศอินโดนีเซีย เมื่อวันที่ 8 ธ.ค.ที่ผ่านมา
ทั้งนี้ ธนบัตรที่ชนะเลิศรางวัลดังกล่าว ต้องมีความสวยงาม ใช้เทคโนโลยีชั้นสูงในการผลิต มีลักษณะต่อต้านการปลอมแปลงที่ยอดเยี่ยม และที่สำคัญต้องสะท้อนเอกลักษณ์และคุณค่าทางวัฒนธรรมได้เป็นอย่างดี